section_heading: Pirati s Kariba: Mrtvačeva škrinja
paragraph_text: U kratkoj bitci koja uslijedi, Crni Biser uspijeva pobjeći Letećem Holandezu ali Jones poziva Krakena koji nakon duge i teške borbe potapa Crni Biser i Jacka s njim dok se Will, Elizabeth i rijetki preživjeli spašavaju u čamcu. Davy Jones otvara škrinju i vidjevši ju praznu proklinje Jacka. Will i ostali odlaze kod Tie Dalme i ona im otkriva da postoji mogućnost da vrate Jacka među žive ako otplove "do kraja svijeta". Oni pristaju i tada se pojavljuje Barbossa, živ, kako bi ih vodio na opasnom putovanju.